منیٰ : بنجائی وزیرمذہبی امور سینیٹر طلحہٰ محمود حج بست وبند آتا جاچ ءِ ہلنگ و حج انا فرض ءِ ادا کننگ کن منیٰ غا سرمس۔ دوشنبے نادے آ بنجائی وزیر مذہبی امور طلحہٰ محمود منیٰ خیمہ ٹی وزارت مذہبی امور کمامدارآتون اوڑدہی کرے، وزارت مذہبی امور کمامدار آک حج مشن نا بابت حوال تسر۔ داوخت آ بنجائی وزیر مذہبی امور پارے کہ حاجی تے آسراتی فراوان کننگ ننا اولیت ءِ۔ غٹ حاجی تے تمبو تیٹی سرکننگ آن پد وزارت نا کمامدارآک تمبوتیا کارہ۔ اوپارے کہ حج انا فرض آنبار حاجی تا خذمت ءِ ہم ننے المی تکوئی ءِ۔
(اے پی پی)
